Motorversekering: Let op wat jy sê - Jou Geld | Solidariteit WêreldJou Geld | Solidariteit Wêreld
Tuis › 2016-wenke › Motorversekering: Let op wat jy sê
Motorversekering: Let op wat jy sê
Baie van ons dink die eindelose vrae wat ons gevra word wanneer ons om versekering aansoek doen, hou verband met of ons kwalifiseer of nie – dit is wel so – maar hulle het ook 'n impak op maandelikse premiekostes en die status van 'n eis.
Die punte hieronder som hierdie veranderlike faktore op. Bring jou polis se inligting op datum as enige van hierdie faktore van jaar tot jaar verander:
Jonger bestuurders en mans dra hoër premies
'n Geskiedenis van ongelukke, nalatige bestuur of gereelde eise beteken jy sal meer betaal.
Waar jy woon en waar jy jou kar na ure berg, maak saak
Stedelike wonings word as hoër risiko beskou as dié in landelike areas. Versekeringsmaatskappye oorweeg ook misdaadsyfers in jou area, en die aantal eise uit daardie area.
Fabrikaat – Model – Ouderdom
Sommige modelle is meer geneig gesteel of gekaap te word. Duurder of gemodifiseerde motors lok hoër premies, en hulle kos meer om te herstel of vervang.
Kleur en veiligheidseienskappe
Dit word oor die algemeen aanvaar dat donkerder motors minder sigbaar is en dus meer waarskynlik in 'n ongeluk betrokke sal wees.
Verf-afwerking – nie-metaalkleure is makliker om te herstel, met wit wat as die maklikste beskou word. ABS-remme, lugsakke en ander veiligheidseienskappe beteken jy betaal vir minder risiko.
Hoe meer teen-diefstal toerusting in jou motor, hoe laer die premie.
Afstand afgelê kan ook 'n verskil maak aan hoeveel jy betaal.
Motors wat vir sake- of afleweringsdoeleindes gebruik word, lok gewoonlik 'n hoër premie as wanneer jou motor vir persoonlike of ontspanningsdoeleindes bestuur word.